open-index/open-wikipedia-markdown huggingface dataset:
E- ja Z-deskriptorid

*E*- ja *Z*-nomenklatuur on IUPAC-i eelistatud meetod kaksiksidemete absoluutse stereokeemia kirjeldamiseks orgaanilises keemias. See on ''cis-trans''-isomeeri tähistuse laiendus, mis kirjeldab ainult suhtelist stereokeemiat, mida saab kasutada kahe, kolme või nelja asendajaga kaksiksidemete kirjeldamiseks. *E*- ja *Z*-märke kasutatakse ainult siis, kui ühendil pole kahte identset asendajat.

*E-Z*-nomenklatuurisüsteem lahendab selle probleemi määrates konfiguratsioonid Cahn-Ingold-Prelogi (CIP) jadareeglite abil. CIP-süsteemis märgistatakse kaksiksidemega seotud aatomid või aatomite rühmad vastavalt prioriteetide järjestusele. Süsinik-süsinik kaksiksidemetega seotud rühmade prioriteet määratakse nelja CIP-järjestuse reegli alusel.

Kui aine sisaldab rohkem kui kahte kaksiksidet, tuleb sulgudes märkida number, mis näitab, mitmenda kaksiksidemega on tegemist.

Näiteks: 

## CIP-süsteemi neli reeglit

### Esimene reegel
**Süsinik-süsinik kaksiksidemega otseselt seotud neli aatomit on järjestatud vastavalt kahanevale aatomarvule.** Kui esimese reegli alusel on kahel kaksiksideme iga süsinikuga vahetult seotud aatomil erinev prioriteet, nimetatakse neid E-Z-süsteemi järgi. Kui kõrvuti asetsevate süsinikuaatomite kõrgema prioriteediga rühmad on vastaskülgedel, on konfiguratsioon *E* (saksa *entgegen*, **‘**vastu**’** või **‘**vastupidi**’**). Kui kõrgema prioriteediga rühmad asuvad samal küljel, on konfiguratsioon *Z* (saksa keeles *zusammen*, **‘**koos**’**). 

Kui kahel või enamal kaksiksidemega otseselt seotud aatomil on sama aatomnumber, on vajalikud reeglid nr 2, 3 ja 4.

### Teine reegel
**Kui kahel aatomil on sama aatomnumber ja need on isotoobid, on eelisjärjekorras suurema aatommassiga isotoop.** Näiteks deuteeriumil on kõrgem prioriteet kui vesinikul.

Näiteks:

### Kolmas reegel
**Kui prioriteeti ei saa määrata reeglite 1 ja 2 alusel, võrreldakse järgmiste aatomite aatomarve.** Seda reeglit rakendatakse eriti siis, kui aatomiga on seotud alküülrühmad, mis on pikemad kui üks süsinikuaatom. Näiteks etüülrühmal on kõrgem prioriteet kui metüülrühmal, kuna metüülsüsinikuga on seotud kolm vesinikuaatomit, samas kui etüülsüsinikuga on seotud kaks vesinikuaatomit ja üks süsinikaatom.

Näiteks:

### Neljas reegel
**Mitmekordselt seotud aatomeid peetakse samaväärseteks mitme üksiku aatomiga.**

Sama kehtib näiteks kolmiksidemete või C=N sidemete puhul. 

Näiteks: 

## Määramata stereokeemia
Eesliiteid "*E*/Z" saab kasutada eensideme *E*- või *Z*-isomeeride määramatuse näitamiseks. Graafiliste esituste puhul on lainelised üksiksidemed standardne viis tundmatu või täpsustamata stereokeemia või isomeeride segu kujutamiseks (nagu tetraeedriliste stereotsentrite puhul). Mõnikord on kasutatud ristatud kaksiksidet. Tuleks märkida, et IUPAC ei pea seda enam vastuvõetavaks stiiliks.

## Kasutatud allikad
FREEN OÜ

**Freen OÜ** (endine Tbhawt) on Eesti ettevõte, mis on spetsialiseerunud eritellimusel valmistatavate metalltoodete tootmisele ning vertikaalteljega väiketuulegeneraatorite arendamisele ja tootmisele.  

## Ajalugu

Ettevõte asutati 2018. aastal Tallinnas ning on saanud olulisi erainvesteeringuid kogusummas 36,4 miljonit eurot, samuti rahastust Euroopa taastuvenergia algatustest. 2024. aastal sai Freen OÜ EASi hallatavast Õiglase Ülemineku Fondist 2,6 miljoni euro suuruse toetuse tootmisvõimekuse suurendamiseks ja kõrgema lisandväärtusega töökohtade loomiseks Ida-Virumaal. 

Freen OÜ alustas oma tootmishoone ehitamist Kohtla-Järvel 2020. aastal ning lõpetas projekti 2021. aasta lõpuks. Tehas teenindab globaalset turgu ning on spetsialiseerunud Darrieus-tüüpi vertikaalteljega tuuleturbiinide tootmisele. Täismahuline tootmine algas 2022. aastal ning aastane tootmisvõimsus ulatub kuni 4000 üksuseni. 

2024. aastaks töötas ettevõttes 77 inimest, eesmärgiga suurendada tööjõudu enam kui 100 inimeseni 2025. aastaks. Samal aastal registreeris Tbhawt Manufacturing "Freen" kaubamärgi Euroopa Liidu Intellektuaalomandi Ametis (EUIPO) klassides 9, 37 ja 42, mis hõlmavad mitmesuguseid tooteid ja teenuseid. 

## Tegevusvaldkonnad

Freen OÜ tegutseb kahes põhivaldkonnas: 

* Väiketuulegeneraatorite tootmine 

Ettevõte on spetsialiseerunud Darrieus-tüüpi vertikaalteljega tuuleturbiinide projekteerimisele ja tootmisele. Tootevalikusse kuuluvad turbiinid võimsusega 6 kW, 20 kW ja 55 kW, mis on mõeldud erinevatele võrguvälistele ja hajutatud energiakasutuse rakendustele. 2025. aastal laiendas ettevõte oma tootevalikut, lisades sinna ka väiksed horisontaalteljega tuulikud. 

* Eritellimusel metalltöötlus 

Freen OÜ pakub laia valikut metalltöötlusteenuseid, sealhulgas eritellimusel valmistatud metallkomponentide täistsüklilist tootmist. 

## Koostööpartnerid

Freen OÜ teeb koostööd mitmete organisatsioonidega tuuleenergia ja jätkusuutlikkuse valdkonnas, sealhulgas: 

* WindEurope 

* Ukraina Tuuleenergia Assotsiatsioon (UWEA) 

* Maailma Tuuleenergia Assotsiatsioon (WWEA) 

## Välislingid

* Ettevõtte koduleht 

* Linkedin 

## Viited
Willigis

**Willigis** (ladina k. *Willigisus;* umbes 940 – 23. veebruar 1011) on katoliku kiriku pühak. Willigis oli aastatel 975–1011 Mainzi peapiiskop ja Püha Rooma keisririigi ertskantsler. Tema mälestuspäev on 23. veebruar või 18. aprill.  

## Elulugu
Willigis sündis arvatavasti 940. aasta paiku Saksi hertsogkonnas asuvas Schöningeni külas. Lihtsast päritolust hoolimata sai ta hea hariduse. Meißeni piiskop Volkold aitas tal keiser Otto I teenistusse saada. 971. aastal sai Willigis keisri kantsleriks. 

975. aastal nimetati Willigis Otto II-se poolt Mainzi peapiiskopiks ning ertskantsleriks. Märtsis sai ta paavst Benedictus VII-lt palliumi ning nimetas ta Saksamaa apostellikuks vikaariks (*Primas Germaniae*). Tema ametissepühitsemine toimus augustis. 976. aastal pühitses ta esimese Praha piiskopina ametisse Dětmari. 983. aasta jõuludel kroonis ta Aachenis järgmiseks keisriks Otto III. Perioodil 979–1009 pühitses ta ametisse üheksa piiskoppi. 996. aastal saatis ta keisrit teekonnal Rooma. 997. aastal tekkis peapiiskop Willigisel konflikt Hildesheimi piiskop Bernwardiga Gandersheimi kloostri jurisdiktsiooni üle. Vaidluses jäi võitjaks Hildesheimi piiskop. 

1002. aasta juunis viis ta Mainzis läbi Heinrich II-se kroonimise. 1007. aastal osales Frankfurdi sinodil, kus ta koos 34 piiskopiga kirjutas alla Bambergi piiskopkonna asutamisele. Oma ametiajal hoidis ta häid suhteid Rooma paavstiga. 

Willigise ametiajal rajati diötseesis mitmeid kirikuid. 975. aastal alustas ta Mainzi toomkiriku ehitust.Ta lasi Mainzi ehitada ka kiriku püha Stefanose pühendusel.

Püha Willigis suri 23. veebruaril 1011. Ta on maetud Mainzi Püha Stefanose kirikusse. Tema kaasulat hoitakse tänapäevani Mainzi toomkirikus. Talle on pühendatud Florstadti Püha Willigise kirik.

## Viited
Sokrates (perekonnanimi)

**Sokrates** on perekonnanimi.

Eestis on seda perekonnanime pandud 19. sajandil Järvakandi mõisavallas Rapla kihelkonnas Harjumaal.
Marko Mäesaar

**Marko Mäesaar** (sündinud 21. oktoobril 1978 Tartus) on eesti näitleja ja lavastaja, Eesti Teatriliidu ja Eesti Näitlejate Liidu liige. 

Mäesaar on õppinud aastatel 1997–2000 Tartu Ülikoolis loodusteaduste õpetaja erialal ja lõpetanud 2005. aastal Viljandi Kultuuriakadeemia näitlejana. Osalenud aastatel 1997–2000 Emajõe Suveteatri noortestuudios ning aastatel 1999–2001 Tartu Üliõpilasteatris. 

Aastast 2005 on Mäesaar töötanud vabakutselisena ning 2010. aastal asutas ta väiketeatri Teatribuss, kus tegutseb nii koosseisulise lavastaja kui ka näitlejana.

## Lavastused

## Filmograafia

## Viited
Heinrich Conrad Burchard

**Heinrich Conrad Burchard** (1642–1703) oli Eesti vaimulik. Saksamaalt Göttingenist 1678. aastal Baltikumi saabunud õpetaja on eelkõige tuntud temaga seotud kaebuste ja kohtuasjade tõttu. 

Burchard oli EELK Pühalepa Laurentsiuse koguduse õpetaja 1683–1698 ja 1703. Tema esimest ametiaega ilmsestavad süüdistused liiderlikkuse, vägivalduse, kantslist esitatud solvangute, ähvarduste ja kõrgete talitustasude kohta. Lisaks kritseeriti tema eesti keele oskust. Kaebustele tuginedes eemaldas konsistoorium Burchardi 1698. aastal ametist. Burchardi protestid viisid ta ametisse tagasinimetamisele 1703. aastal, kuid peagi ta suri.

## Viited
Birkbeck, University of London

**Birkbeck, University of London** on avaõiguslik ülikool Inglismaal Londonis ja ühtlasi Londoni Ülikooli liikmesinstitutsioon.

Ülikool asutati 1823. aastal algse nimetusega **Londoni Mehaanikainstituut**. Selle asutajaid olid teiste seas Jeremy Bentham ja filantroobist arst George Birkbeck, kellest sai  instituudi esimene president.

Birkbecki peahoone asub Londoni kesklinnas Camdeni linnaosas asuvas Bloomsburys.

2023. aastal õppis ülikoolis 10 200 üliõpilast.    

## Viited
Sam Altman

**Samuel Harris Altman** (sündinud 22. aprillil 1985 Chicagos, Illinoisi osariigis) on Ameerika Ühendriikide ettevõtja ja investor, keda tuntakse eelkõige üldtehisintellekti uuriva ja arendava asutuse OpenAI kaudu. Ta on seal tegevjuhina töötanud 2019. aastast, kuigi ta vallandati korraks ja ennistati tagasi tööle aastal 2023.

Altmani peetakse tehisintellektibuumi üheks juhtfiguuriks.

2025. aasta jaanuaris hinnati tema netoväärtuseks 1,1 miljardit dollarit. Ta on lisaks esimees säästva energeetika ettevõtetes Oklo Inc. ja Helion Energy.

## Viited
Fukoos

**Fukoos** ehk 6-desoksügalaktoos, enamasti esineb L-isomeerina, on monosahhariid. Olemuselt valge kristallaine. Sulamistemperatuur on 145 °C. Fukoosi leidub laialdaselt looduses, sh jäägina rakkude pinnasahhariidides (ka punavereliblede pinnasahhariidides, mis määravad veregrupi), pruunvetikate fukoidaanides, emapiimaoligosahhariidides, meripurade fukosüülitud kondroitiinsulfaatides. Fukoosi saab redutseerida fukitooliks.

## Kasutatud allikad
Jonathan Penrose

**Jonathan Penrose** (7. oktoober 1933 Colchester, Essex – 30. november 2021 London) oli Briti maletaja, kirimale suurmeister.

Penrose sai FIDE-lt 1961. aastal rahvusvahelise meistri nimetuse. Ajavahemikus 1958–1969 võitis  ta kümnel korral Briti malemeistri tiitli. Aastavahetusel  1952/1953 Hastingsi maleturniiril jäi ta koos kolme maletajaga jagama esikohta. 

1950.–1960. aastatel esindas Penrose maleolümpiatel korduvalt Suurbritanniat. 1960. aastal Leipzigi maleolümpial võitis ta toonase maailmameistri Mihhail Tali.

Alates 1970. aastatest hakkas Penrose rohkem mängima kirimalet. Ta sai Rahvusvaheline Kirimaleföderatsioonilt 1980. aastal kirimale rahvusvahelise meistri ja 1983. aastal kirimale suurmeistri nimetuse.

1993. aastal andis Rahvusvaheline Maleföderatsioon Penrose'ile varasemate malesaavutuste eest ausuurmeistri nimetuse.

## Isiklikku
Tema isa oli geneetik Lionel Penrose; vennad Oliver Penrose ja Roger Penrose on füüsikud ning õde Shirley Hodgson (sündinud 1945) on geneetik.

## Viited
Oliver Penrose

**Oliver Penrose** (sündinud 6. juunil 1929 Londonis) on Briti matemaatik ja füüsikateoreetik.

Ta on lõpetanud University College Londoni. Alates 1986. aastast töötas ta kuni emeriteerumiseni (1994) Herioti-Watti ülikoolis matemaatikaprofessorina.

Penrose'i teadustöö oli keskendunud statistilise mehaanika matemaatilistele alustele.

## Tunnustus
*1987 – valiti Londoni Kuningliku Seltsi liikmeks
*1989 – valiti Edinburghi Kuningliku Seltsi liikmeks

## Isiklikku
Tema isa oli geneetik Lionel Penrose; vend Roger Penrose on füüsik ja vend Jonathan Penrose oli maletaja.

## Viited
Lionel Penrose

**Lionel Sharples Penrose** (11. juuni 1898 London – 12. mai 1972 London) oli Briti psühhiaater ja meditsiinigeneetik.

Penrose õppis inimteadusi Cambridge'i Ülikoolis. Pärast bakalaureusekraadi saamist 1921. aastal jätkas ta õpinguid  Viini Ülikoolis, kus õppis psühholoogiat. Meditsiinidoktori kutsekraadi sai ta 1930. aastal Inglismaal.   

Aastatel 1945–1965 (kuni emeriteerumiseni) töötas ta University College Londonis (eugeenika 1945–1963 ja 1963. aastast inimgeneetika professor).

## Tunnustus
*1953 – valiti Londoni Kuningliku Seltsi liikmeks

## Isiklikku
Tema kolmest pojast kaks on teadlased (Oliver Penrose ja Roger Penrose). Noorim poeg Jonathan Penrose oli maletaja. Tütar Shirley Hodgson (sündinud 1945) on geneetik.

## Viited
Perekondlik hüperkolesteroleemia

**Perekondlik hüperkolesteroleemia** on pärilik haigus, mis põhjustab kõrget LDL- ehk „halva“ kolesterooli taset juba sünnist alates. Perekondliku hüperkolesteroleemiaga inimestel on oluliselt suurem risk varajase südamelihase infarkti tekkeks, isegi kui nad säilitavad tervisliku eluviisi.

Perekondlikule hüperkolesteroleemiale on iseloomulik LDL- ehk “halva” kolesterooli tase ≥ 5 mmol/l ning perekondlik pärandumine, mis tähendab, et kõrge kolesteroolitase esineb tavaliselt ka mõnel teisel pereliikmel.

See haigus esineb umbes ühel inimesel 250-st, kuid tihti ei ole haigust põdev inimene sellest teadlik.

## Vaata ka

* kolesterool
* pärilik haigus

## Viited
Frankfurdi sinod (1007)

**Frankfurdi sinod** oli 1007. aasta 1. novembril aset leidnud sinod, millega moodustati Bambergi piiskopkond.

## Ajalugu

1007. aastal kutsus Püha Rooma keiser Heinrich II kokku sinodi, kus osales 8 peapiiskoppi ning 27 piiskoppi Saksamaalt, Burgundiast, Ungarist ja Itaaliast. Maa-ala, kuhu piiskopkond plaaniti luua, oli hõreda asustusega, seepärast plaanis keiser loodava piiskopkonnaga liita ka maid Würzburgi ja Eichstätti piiskopkondadest. Kuna uue piiskopkonna moodustamine võis viia lahkhelideni kohalike piiskoppidega, andis Heinrich II hiljem Würzburgi piiskopkonnale 150 *hufe*-nit (1 *hufe* oli umbes 30 hektarit) maad.

Frankfurdis 1007. aasta 1. novembril aset leidnud sinodi eesistuja oli paavsti legaadina Mainzi peapiiskop Willigis. Teiste peapiiskoppide seast osalesid sinodil Trieri peapiiskop Ludolf, Salzburgi peapiiskop Hartwig, Kölni peapiiskop Heribert, Magdeburgi peapiiskop Tagino, Lyoni peapiiskop Burchard, Esztergomi peapiiskop Astrik ja *Tarantaise* peapiiskop Batolf. Sinodi algul heitis Heinrich II end piiskoppide ees põrandale pikali. Kuna Heinrichil puudus troonipärija, olevat ta öelnud, et "Oma taevaseks autasuks olen ma enda pärijaks valinud Kristuse, sest mul pole enam lootust järeltulijat saada." Sinodil võeti vastu keisri palvel paavst Johannes XVIII-nda kiri, mis kinnitas piiskopkonna loomist. Paavsti jaoks oli murekohaks vaid, kas piiskopkonna asutamiseks on piirkonnas piisavalt suur ning arenenud linn. Heinrich II lubas sealset asustust kiirelt arendada. Heinrich alustas peatselt uue katedraali ehitust.

## Viited


## Kirjandus
* Hefele, Carl Joseph von*. [https://www.google.ee/books/edition/Conciliengeschichte_Nach_den_Quellen_bea/w6MPAAAAQAAJ?hl=en&gbpv=1&dq=Frankfurt+1007+Willigis&pg=PA634&printsec=frontcover Conciliengeschichte]*. Kd. 4. 1860.
* Eickels, Klaus von. *[https://www.uni-bamberg.de/fileadmin/zemas/PDF-Dateien/BIMS_VV_1_van_Eickels.pdf Bistumsgründungen um das Jahr 1000].* 2007. 
* *[https://www.google.ee/books/edition/Regesta_diplomatica_necnon_epistolaria_h/moH8nvfzFV8C?hl=en&gbpv=1&dq=Frankfurt+1007+Willigis&pg=PA133&printsec=frontcover Regesta diplomatica necnon epistolaria historiae Thuringiae]*. Kd. 1. 1896.
* Schneidmüller, Bernd. *[https://archiv.ub.uni-heidelberg.de/volltextserver/12122/1/Schneidmueller_2007_Bistum_Bamberg.pdf 1007 - Das Bistum Bamberg Ensteht].* 2007.
Dětmar

**Dětmar**, O.S.B (saksa k. *Dietmar*; surnud 2. jaanuar 982) oli alates 973. aastast kuni oma surmani Praha piiskopkonna esimene piiskop. 

## Elulugu
Dětmar sündis Saksimaal ning sai kohalikus kloostris mungaks. 973. aastal lasi püha Rooma keiser Otto I Böömimaa hertsog Boleslav I palvel moodustada Praha piiskopkonna. Piiskopkonna asutamisele andis kinnituse ka paavst Benedictus VI. 

23. märtsil 973 valiti Prahas esimeseks piiskopiks Dětmar. 976. jaanuaris pühitseti ta Mainzi peapiiskop Willigise poolt ametisse. Dětmar ei saanud aga konflikti tõttu Otto II ja Baieri hertsog Heinrichi vahel oma piiskopkonda minna. Ta sisenes Prahasse alles 977. aastal ning esimene jumalateenistus toimus Praha Püha Vituse katedraalis. Oma ametiajal ristis Dětmar suure hulga kohalikust rahvast ning ehitas mitu kirikut.

Piiskop Dětmar suri 2. jaanuaril 982. Enne surma olevat ta kahetsenud, et ei olnud terve oma elu vagaduses elanud.

## Viited


## Kirjandus
* Hilsch, Peter. *[https://www.deutsche-biographie.de/gnd13952892X.html#ndbcontent Thietmar]. Neue Deutsche Biographie.* 26. kd. 2016.
* Koutek, Tomáš. *Čeští biskupové a arcibiskupové*. 2016.
Stephen Webb

**Stephen Webb** (sündinud 25. veebruaril 1963 Middlesbrough's) on Briti teaduse populariseerija ja füüsik.

Webb töötab Portsmouthi Ülikoolis. Ta on lõpetanud Bristoli Ülikooli ja saanud Manchesteri Ülikoolist doktorikraadi (PhD) teoreetilises osakestefüüsikas. 

Ta peab end eksperdiks Fermi paradoksi, futurismi, kõrghariduse ja ulme valdkonnas.

## Teoseid
*Webb, Stephen (2002). *If the Universe Is Teeming with Aliens . . . Where Is Everybody? - Seventy-Five Solutions to the Fermi Paradox and the Problem of Extraterrestrial Life* - 1st Edition. United Kingdom: Copernicus Books. ISBN 978-0387955018.
*Webb, Stephen (2004). *Out of this World: Colliding Universes, Branes, Strings, and Other Wild Ideas of Modern Physics* 2004th Edition. United Kingdom: Copernicus Books. ISBN 978-0387029306.
*Webb, Stephen (2012). *New Eyes on the Universe: Twelve Cosmic Mysteries and the Tools We Need to Solve Them* (Springer Praxis Books) 2012th Edition. United Kingdom: Springer. ISBN 978-1461421931.
*Webb, Stephen (2015). *If the Universe Is Teeming with Aliens . . . Where Is Everybody? - Seventy-Five Solutions to the Fermi Paradox and the Problem of Extraterrestrial Life* - 2nd Edition. United Kingdom: Springer. ISBN 978-3319132358.
*Webb, Stephen (2018). *Clash of Symbols: A ride through the riches of glyphs* 1st ed. 2018 Edition. United Kingdom: Springer. ISBN 978-3319713496.

## Viited
Elina Adamson

**Elina Adamson** (sündinud 5. märtsil 1989) on eesti tõlkija ja toimetaja. Ta on lõpetanud Tartu Ülikooli saksa keele ja kirjanduse erialal ning töötab vabakutselise tõlkijana, tehes ka toimetajatööd.
## Valik tõlkeraamatuid

* "Äriilma mässulised: teeme töö lõbusamaks" / Joost Minnaar, Pim de Morree. Äripäev, 2024
* "Kui mind enam ei ole, otsi idast" / Quan Barry. Rahva Raamatu kirjastus 2024
* "Kõige võimsam aine: psühhedeelikumid: ravim, relv, mõnuaine" / Norman Ohler. Helios 2024
* "Kaheksas elu (Brilkale): romaan. II" / Nino Haratischwili, Rahva Raamatu kirjastus 2024
* "Elu ja surma valitseja: Maria Mandli, Auschwitz-Birkenau naiste koonduslaagri peavalvuri pimeduse teekond" / Susan J. Eischeid.Helios 2024
* "Siin oleme meie: märkmeid elust planeedil Maa" / Oliver Jeffers. Rahva Raamatu kirjastus 2023
* "Mis me kõik ehitame?: meie ühise tuleviku plaan" / Oliver Jeffers. Rahva Raamatu kirjastus 2023
* 'Kaheksas elu (Brilkale): romaan. I" / Nino Haratischwili. Rahva Raamatu Kirjastus, 2023
* "Kuidas kasvatada kriitilisi mõtlejaid : vanemate teejuht arukate laste kasvatamiseks nutiajastul" / Julie Bogart. Helios 2023
* "Kas see lärm mu peas segab sind?: rokimemuaarid" / Steven Tyler koostöös David Daltoniga. Tänapäev 2022.
* "Ridade vahel" / Janice Hallett. Rahva Raamatu kirjastus 2022
* "Anatoomia: armastuslugu" / Dana Schwartz. Rahva Raamatu kirjastus 2022
* "Suured kalad, väiksed kalad ja tillukesed krevetid" / Qiu Huadong. B&R Belt and Road Book Program, 2022
* "Kui nad vaid rääkida oskaksid" / James Herriot. Tänapäev 2021
* "Küll mõnel loomaarstil ikka ei vea" / James Herriot. Tänapäev 2021
* "Jane Austeni selts" / Natalie Jenner. Helios 2021
* "Äng ja õndsus" / Meg Mason. Rahva Raamatu kirjastus 2021
* "Legendaarsed kassid ja nende inimesed" / Andreas Schlieper, Heike Reinecke. Tänapäev 2020
* "Bretooni uhkus" / Jean-Luc Bannalec. Helios 2020
* "Mõrv Bretagne'i rannikul" / Jean-Luc Bannalec. Helios 2020
* "Surm Pont-Avenis" / Jean-Luc Bannalec. Helios 2020
* "Loomkond: targad ja lahked loomad ning kuidas nende vastu hea olla" / Ingrid Newkirk, Gene Stone. Tänapäev 2020
* "Miks emme vannub: ühe meeleheitel ema katsumused" / Gill Simms. Tänapäev 2019
* "Miks emme joob: ühe kurnatud ema päevaraamat" / Gill Sims. Tänapäev 2018
* "Kasside salajane keel" / Susanne Schötz. Tänapäev 2018 
* "Bretooni kuld" / Jean-Luc Bannalec. Helios 2018
* "Lood poistest, kes julgesid erineda: tõestisündinud lood hämmastavatest poistest, kes muutsid maailma draakoneid tapmata" / Ben Brooks. Helios 2018.
* "Patsient A: uimastid Kolmandas Reichis" / Norman Ohler. Helios 2017.

## Välislingid

* VAT Teater "Tõstsime värsked näidendid esiplaanile ja lasime neil üksi särada" 2024
* Postimees. "LUGEMISSOOVITUS ⟩ Ahne kirjanduslik švamm, mis imeb endasse ja enam lahti ei lase" 2024

## Viited
Lipoproteiin a

**Lipoproteiin(a)** ehk **Lp(a)** on madala tihedusega lipoproteiini (LDL) osakese erivorm, millele on kovalentselt seotud apolipoproteiin(a).

Lp(a)-d peetakse südame-veresoonkonna haiguste riskimarkeriks. See on kolesterooliga sarnane osake, millel on põletikku ja veresoonte lupjumist (ehk naastude teket) soodustavad omadused.

Kõrgenenud lipoproteiin a ehk Lp(a) tase põhjustab südame-veresoonkonna haigusi (infarkt, insult). On leitud seos Lp(a) kõrgenenud taseme ning aordiklapi stenoosi vahel.

Mida kõrgem on lipoproteiin a tase veres, seda suurem risk on tüsistuste tekkeks.

## Viited
Oskar Nuust

**Johannes-Oskar Nuust** (näitlejanimega **Oskar Valdes**; 24. märts 1904 Tartumaal – 27. november 1982) oli eesti näitleja ja lavastaja. 

Õppis Hugo Treffneri gümnaasiumis ja Voldemar Mettuse teatristuudios.  Õppis Balduin Kusbocki Tartu stuudios, osales Regina-Filmi ettevõtmistes. Mängis kõrvalosa filmis "Esimese öö õigus".

Töötas 1927–1929 ja 1935 Vanemuises. Mängis järgmistes osades: Lorenzo (Shakespeare´i "Veneetsia kaupmees", 1927); Oleander (Raudsepa "Sinimandria", 1927); Gremio (Shakespeare´i "Põikpea taltsutus", 1927); Bobin (Labiche'i "Itaalia õlgkübar", 1928); Eben (O'Neilli "Iha jalakate all", 1929); Prantsuse kuningas (Shakespeare´i "Kuningas Lear", 1935). Tegi kaasa ka Strindbergi "Unenäo mängus" 1927.

Ta on isetegevusteatrites lavastanud Anton Tšehhovi "Karu" ja "Kosjad", August Kitzbergi "Neetud talu" ja "Püve talus", Hugo Raudsepa "Mikumärdi", Hella Vuolijoe "Niskamäe naised", Egon Ranneti "Salakütid" jt.

Mobiliseeriti 1944. aastal Saksa armeesse ja saadeti 1945. aastal Siberisse, kust naasis 1949. Juhendas Eestisse naasnuna Tartumaal aastakümneid näiteringe, mängides ka ise arvukates rollides.

## Isiklikku
Oskar Nuust on geneetik Maie Nuusti ja põllumajandusteadlase Jüri Nuusti isa.

## Viited
Triin Vaaro

**Triin Vaaro** (sündinud 9. oktoobril 1973) on eesti etnoloog, muuseumijuht ja kultuurikorraldaja. 

Ta on lõpetanud aastal 2000 Tartu Ülikooli etnoloogia alal ning uurinud noorte naiste rõivastuskäitumist 1980. aastate lõpul ja 1990. aastatel.

Triin Vaaro on töötanud Tartu Mänguasjamuuseumis teaduri ning teadus- ja arendusjuhina, alates 2007. aastast on ta sama muuseumi direktor. Ta on kureerinud näituseid, kirjutanud artikleid Tartu Mänguasjamuuseumist ja mänguasjade ajaloost ning koostanud Tartu Mänguasjamuuseumi kogudesse kuuluvate jõulu- ja nääriehete põhjal aimeraamatu "Jõulud jutustavad".

## Raamatud ja trükised

* Tiia Toomet ja Triin Vaaro. Teatri kodu: Väike lasteteater. Illustreerinud Kadri Ilves. Kirjastanud Tartu Mänguasjamuuseum 2010.
* Külaskäik Tartu Mänguasjamuuseumisse. Tekstide autorid: Triin Vaaro ja Marilin Rappu. Kirjastanud Tartu Mänguasjamuuseum 2012.
* Triin Vaaro. Jõulud jutustavad. Jõuluehteid, mänguasju ja postkaarte Tartu Mänguasjamuuseumist. Kirjastus Tammerraamat 2012
* Külaskäik Tartu Mänguasjamuuseumisse. Tekstide autorid: Triin Vaaro, Marge Pärnits, Helena Grauberg. Kirjastanud Tartu Mänguasjamuuseum 2021.

## Viited


## Välislingid
* Jõulujutt 2012. Triin Vaaro ERR-i raadiosaade, 24. detsember 2012
* Aime Jõgi. Nukualtar ühendab naisi Tartu Postimees, 6. märts 2014
* Sihik: Triin Vaaro. Rohelise muuseumi tiitel Kuku Raadio saade, 4. detsember 2024
* Mänguasjamuuseum andis välja juubelikogumiku Eesti mänguasjade ajaloost ERR Kultuur, 3. mai 2024
Tallinna derbi

**Tallinna derbi** on jalgpalliklubide FC Flora ja FCI Levadia vaheline vastasseis. Esimest korda 1999. aastal mängitud duelli peetakse Eesti jalgpalli tuliseimaks rivaliteediks, kusjuures Flora ja Levadia on riigi kaks suurimat ja edukaimat jalgpalliklubi.

Kuigi Levadia on asutatud Maardus, kolis klubi Tallinna 2000. aastal ja sidus end ametlikult pealinnaga 2004. aastal. Alates 2019. aastast on mõlema klubi koduväljak A. Le Coq Arena. Hilissügisel ja varakevadel toimuvad võistlusmängud Sportland Arenal.

Varem lahutasid kaht klubi ka emakeel ja rahvus, sest Levadiat nähti linna venekeelset elanikkonda esindava klubina, samas kui Flora tegutses eesmärgiga arendada Eesti rahvuslikku jalgpallikultuuri. Kui Flora on jäänud esindama eesti rahvuslust ja mängib ainult Eesti mängijatega, siis Levadia ei ole enam seotud venekeelse kultuuriga ning positsioneerib end pigem rahvusvahelise klubina, kes kasutab väljakul põhijõuna sageli välismängijaid. Seega on kultuuriline lõhe kahe klubi vahel oluliselt vähenenud.

## Taust

Kahe klubi ajalugu ulatub 1990. aastatesse, mil Eesti oli pärast pool sajandit kestnud Nõukogude Liidu okupatsiooni taastanud oma iseseisvuse (1991) ja asunud oma ühiskonda üles ehitama. Ülesehitamine toimus ka Eesti jalgpallis, sest eestlased olid end varem 14 aastaks jalgpallist isoleerinud. FC Flora asutas 1990. aastal Aivar Pohlak eesmärgiga taastada ja arendada Eesti jalgpalli ja selle kultuuri, mängides Eesti mängijatega. Peagi kehtestas Flora end Eesti jalgpallis domineeriva jõuna. 1998. aasta oktoobris asutas kohalik Ukraina metalliärimees Viktor Levada Maardus FC Levadia ning klubi tõusis kohe kõrgliigasse. Erinevalt Florast hakkas Levadia mängima peamiselt kohalike Vene mängijatega, pannes sellega aluse kahe klubi vahelisele kultuurilisele vastasseisule.

## Rivaliteedi algus

Kuigi Levadia oli enne 1999. aasta hooaja algust liiga uustulnuk, peeti klubi juba siis üheks peamiseks tiitlipretendendiks valitseva meistri Flora vastu. Esimene kohtumine kahe meeskonna vahel toimus 28. aprillil 1999 Maardus, kus võõrustaja Levadia mängis Eesti karikavõistluste poolfinaali esimeses mängus 1:1 viiki Floraga. Levadia ja Flora esimene kohtumine Meistriliigas peeti 22. mail 1999, see lõppes 0:0 viigiga. Levadia tuli oma kõrgliiga debüüthooajal Eesti meistriks. 2000. aastal kolis Levadia Tallinna Kadrioru staadionile ja sidus end ametlikult pealinnaga 2004. aastal.

Lisaks sportlikule rivaliteedile oli 2000. aastate alguses Tallinna derbi ka eesti- ja venekeelse jalgpalli vastasseis. Kui Florat peeti eesti rahvuslust esindavaks klubiks, siis Levadia loomine langes kokku varasema Tallinna venekeelse kogukonna klubi FC Lantana lagunemisega, mille tulemusena sai Levadiast linna venekeelse elanikkonna esindusklubi. Alates 2010. aastatest on see lõhe kahe klubi vahel oluliselt vähenenud ning emakeel ja mängijate rahvus on derbis tänapäeval vähetähtsad teemad.

## Viited
Vahagn Gurzadjan

**Vahagn Gurzadjan** (armeenia keeles Վահագն Գուրզադյան; sündinud 21. novembril 1955 Jerevanis Armeenia NSV-s) on armeenia füüsikateoreetik.

Ta on lõpetanud 1977. aastal Jerevani Riikliku Ülikooli ja saanud 1980. aastal Moskvas Lebedevi Füüsikainstituudis füüsika-matemaatikakandidaadi kraadi teoreetilises füüsikas. 1988. aastal kaitses ta matemaatilise füüsika alase doktoriväitekirja ja sai füüsika-matemaatikadoktori kraadi. 

Ta on töötanud Jerevani Füüsika Instituudi teoreetilise füüsika osakonnas (alates 1990. aastast kosmoloogiakeskuse juhatajana) ja Jerevani Riiklikus Ülikoolis (alates 2008. aastast). 

Gurzadjani teadustöö põhiteemad on kaos mittelineaarsetes süsteemides, massiivsete mustade aukude akretsioon, tähedünaamika ja vaatluslik kosmoloogia.

Ta on infopanspermia kontseptsiooni autor.

## Tunnustus
*valiti Briti Kuningliku Astronoomiaseltsi välisliikmeks
Cosmospora

***Cosmospora*** on seente perekond kottseente hõimkonnas.

## Liike
**[[Cosmospora coccinea]]*

## Välislingid
* ''Cosmospora'' andmebaasis eElurikkus
Makaronid hakklihaga

**Makaronid hakklihaga** (vene keeles: *макароны по-флотски*, "*makaronid laevastiku moodi*") on vene päritolu toit, mis on tehtud keedetud *[[pasta]]st* (tavaliselt *[[makaron]]idest*, sarnasem algupärasele on *[[bucatini]]*) ja *[[sibul]]aga* praetud *[[hakkliha]]st* (*[[veiseliha]]* või *[[sealiha]]*), lisatakse *soola*, võidakse lisada *[[must pipar|musta pipart]]*. Praadimiseks kasutatakse tavaliselt *[[või]]d*, see aitab ka lisada mahlasust. Võidakse kasutada ka *[[taimeõli]]*. See on väga paindliku algkoostisega toit, mille valmistamiseks võidakse kasutada igasugust *pastat* ja igasugust *hakkliha*, samuti *[[konserv]]liha*.

Selle toidu esimene teadaolev *[[toiduretsept|retsept]]* avaldati 1955. aastal *[[NSV Liit|Nõukogude Liidus]]*, see ei olnud standardses nõukogude kokaraamatus, kuid see toit on oletatavasti pärit kaugemast minevikust(nt 1939 «Книга о вкусной и здоровой пище», «Макароны с мясом», «Макарон или лапшевника с мясом»). Arvatavasti küpsetati makarone "*po-flotski*" juba *[[Venemaa Keisririik|tsaariaegse Venemaa]]* merelaevadel, kus toidu valmistamiseks kasutati seda, mis oli *laevas* kättesaadav. Samuti saab seda rooga valmistada võrdlemisi kiiresti.

Keetes 500 g *pastat*, on tarvis umbes 500 g *hakkliha*, 300 g *sibulat* (kaks keskmise suurusega *sibulat*), 100 g *võid*, *soola* ja *musta pipart*. *Soola* lisamisega peab olema ettevaatlik, kuna *hakkliha* on tavaliselt juba soolatud. *Hakkliha*, *sibula* ja *või* segu segatakse ühtlaseks massiks, mis sarnaneb kastmega (nt bologna kaste), siis segatakse see keedetud *pastaga*.

*Eestis* kutsutakse seda toitu enamasti nimega "*makaronid hakklihaga*", ka "*pasta hakklihaga*". Mujal maailmas on see toit väga levinud, ja seda tuntakse selle *vene* nimetuse all. Seejuures ei ole kindel et see toit on ainuomane Venemaale, näiteks Itaalias on palju erinevaid toitusid pastast hakklihakastmega, kuid see toit on saanud tuntuks tänu lihtsale retseptile.

## Vaata ka
* Makaronivorm
* Pasta al forno
* Carbonara
* Raguu

## Viited
Velella

Velella on üks hüdrotsoomlaste perekond *Porpitidae* perekonnas olev monospetsiifiliste perekondlane. Selle ainus teadaolev liik on Velella velella,[2] kosmopoliitne (laialt levinud) vabalt ujuv-purjetav hüdrotsoomlane, mis elab avamere pinnal. Ta on üldtuntud ka nimede all meriparv, möödaminnes purjepurjekas, lillapurjekas, väikepurjekas või lihtsalt Velella[3].

See väike nakkusjalgne kuulub spetsialiseerunud ookeanipinnakogukonda, mille hulka kuulub ka tuntum nakkusjalgne sifonofoor, portugali sõjamees. Spetsialiseerunud röövtoidulised molluskid kisklevad neid nakkusloomi. Selliste röövloomade hulka kuuluvad nudibranchid (meritigud) perekonnast Glaucus[4] ja lillatigud perekonnast Janthina[5].

Iga näiline isend on hüdroidi koloonia ja enamik neist on vähem kui umbes 7 cm pikk. Nad on tavaliselt sügavsinise värvusega, kuid nende kõige silmatorkavam tunnus on väike jäik puri, mis püüab tuult ja viib neid üle merepinna. Teatud tuuleolude korral võivad nad randuda tuhandete kaupa randadele[6].

Nagu teisedki nakkusloomad, on Velella velella lihasööjad. Nad püüavad oma saaki, tavaliselt planktonit, vees rippuvate ja nakkevarrega (ka nematotsüstid) kandvate lonksude abil. Nende nematotsüstides olevad toksiinid on nende saagi vastu tõhusad. Kuigi kõigil nakkusloomadel on nematotsüstid, on mõnel liigil nematotsüstid ja neis sisalduvad toksiinid võimsamad kui teistel liikidel. V. velella nematotsüstid on inimestele suhteliselt healoomulised, kuigi iga inimene võib erinevalt reageerida kokkupuutele nematotsüstide toksiiniga. Pärast V. velella'ga kokkupuutumist on mõistlik vältida näo või silmade puudutamist ning V. velella nematotsüstidega kokku puutunud nahapiirkondades võib tekkida sügelus.

## Viited
Frank Drake

**Frank Donald Drake** (28. mai 1930 Chicago – 2. september 2022 Aptos, California osariik) oli ameerika astrofüüsik ja astrobioloog.

Ta lõpetas 1952. aastal Cornelli Ülikooli bakalaureusekraadiga insenerifüüsikas ja sai 1958. aastal Harvardi Ülikoolist doktorikraadi (PhD) astronoomias. Doktoritöö juhendaja oli Cecilia Payne-Gaposchkin.

Ta töötas erinevates institutsioonides, sealhulgas Arecibo observatooriumis (direktor 1966–1968) ja kaks aastakümmet Cornelli ülikoolis (astronoomiaprofessor alates 1976).

Drake alustas oma karjääri raadioastronoomina, uurides Päikesesüsteemi planeete ja hiljem pulsareid. Drake laiendas oma huvisid 
Maa-väliste tsivilisatsioonide
(SETI) otsingutele. Ta töötas välja Drake'i võrrandi, mis püüab kvantifitseerida võimalikku  potentsiaalselt avastatavate mõistuslike eluvormide arvu. Koostöös Carl Saganiga aitas Drake koostada kosmosesondi Pioneer 10 pardale paigutatud terasplaadile graveeritud piltsõnumi, mis oli esimene füüsiline sõnum, mis lendas Päikesesüsteemist kaugemale.

## Tunnustus
*1972 – valiti USA Riikliku Teaduste Akadeemia liikmeks
*1974 – valiti Ameerika Kunstide ja Teaduste Akadeemia liikmeks

## Viited
Leslie Orgel

**Leslie Eleazer Orgel** (28. mai 1927 London – 2. september 2007 San Diego) oli Briti ja Ameerika Ühendriikide keemiateoreetik ja elu päritolu uurija.

Ta lõpetas 1948. aastal Oxfordi Ülikooli bakalaureusekraadiga keemias ja sai 1953. aastal Oxfordist doktorikraadi (PhD). 

Orgel töötas 1955. aastast Cambridge'i Ülikooli keemiaosakonnas. Seal töötas ta siirdemetallide keemia ja kompleksühendite omadusi kirjeldava ligandväljateooria kallal ning töötas välja Orgeli diagrammi. Alates 1960. aastatest töötas ta USA-s. 1964. aastal asus ta juhtima La Jollas asuva Salki Bioloogiliste Uuringute  Instituudi keemilise evolutsiooni laborit. 

Orgel osales NASA Vikingi programmis molekulaaranalüüsi meeskonna liikmena, kes konstrueerisid gaasikromatograafia massispektromeetri, mis viidi Marsile.

Koos Stanley Milleriga väitis Orgel, et peptiidnukleiinhapped, mitte aga ribonukleiinhapped, moodustasid esimesed prebiootilised süsteemid, mis olid suutelised iseeneslikult paljunema varajasel Maal.

## Tunnustus
*1962 – valiti Londoni Kuningliku Seltsi liikmeks
*1985 – valiti Ameerika Kunstide ja Teaduste Akadeemia liikmeks
*1990 – valiti USA Riikliku Teaduste Akadeemia liikmeks

## Teoseid
*Leslie E. Orgel, *The Origins of Life: Molecules and Natural Selection*, 1973
*Leslie E. Orgel and Stanley L. Miller, *The Origins of Life on the Eart*h, 1974

## Viited
Infopanspermia

**Infopanspermia** (inglise keeles *information panspermia*) on kontseptsioon eluvormidest, mis rändavad läbi Universumi nimetatud eluvorme esindava kokkusurutud informatsiooni edastamise teel, näiteks genoomi kodeerimise kaudu, mis võib seejärel võimaldada mõistusliku elu regenereerimist.

Selle kontseptsiooni lõi Vahagn Gurzadjan ja seda kirjeldas Stephen Webb 2002. aastal ilmunud raamatus "If the Universe Is Teeming with Aliens . . . Where Is Everybody? - Seventy-Five Solutions to the Fermi Paradox and the Problem of Extraterrestrial Life" kui Fermi paradoksi 23. lahendusena järgmiselt: "Armeenia füüsik Vahagn Gurzadjan on püstitanud huvitava hüpoteesi: me võime asustada Galaktikat, mis on "täis rändavaid eluvooge" – läbi kogu kosmose kiirgavate bittide jadasid.

Infopanspermiat on arutanud Gurzadjan ja Roger Penrose konformse tsüklilise kosmoloogia skeemi raames, see tähendab informatsiooni edastamise võimalikkust Suure Paugu eelsest eoonist meie praegusesse eooni kosmilise mikrolaine-taustkiirguse kaudu.

## Viited
Óscar R. Benavides

**Óscar Raymundo Benavides Larrea** (15. märts 1876 – 2. juuli 1945) oli Peruu sõjaväelane, diplomaat ja poliitik. Ta oli Peruu 38. president 1914–1915 ja 42. president 1933–1939, neist viimane oli autoritaarne fašistlik režiim.
Campbell Wright

**Campbell McRae Wright** (sündinud 25. mail 2002) on Ameerika-Uus-Meremaa laskesuusataja. 2021. aasta novembris sai temast teine ​​teismeline, kes on kogunud laskesuusatamise maailma karikasarja punkte. 

Ta esindas Uus-Meremaad laskesuusatamises 2022. aasta taliolümpiamängudel Pekingis. Temast sai esimene Uus-Meremaa ja lõunapoolkera sportlane, kes võitnud laskesuusatamises medali 2023. aasta juunioride MM-i 10 km sprindis Kasahstanis Štšutšinskis. 2023. aasta juulis liitus ta USA laskesuusakoondisega. 2025. aastal MM-il Šveitsis Lenzerheides võitis ta nii sprindis kui ka jälitussõidus hõbemedali.

25. mail 2002 Rotoruas sündinud Wright on üks neljast ameeriklaste Scott ja Alison Wrighti pojast, kes emigreerusid 1993. aastal Uus-Meremaale. Audioloog Scott Wright oli üks Bay Audiology New Zealandi asutajaid; ta müüs oma osaluse ettevõttes 2009. aastal. Perekond kolis Wānaka piirkonda umbes 2011. aastal. Campbell Wright sai hariduse Mount Aspiring College'is.

Wright alustas murdmaasuusatamistreeninguid kümneaastaselt ning laskesuusatamisega hakkas tegelema 2017. aastal. Ta osales laskesuusatamise noorte maailmameistrivõistlustel 2019., 2020. ja 2021. aastal; seal saavutas ta parima tulemusena 2020. aastal sprindis kuuenda koha. Ta esindas Uus-Meremaad 2020. aasta noorte taliolümpiamängudel, kus oli meeskonna lipukandja avatseremoonial ning saavutas laskesuusatamise 7,5 km sprindis neljanda ja 12,5 km individuaaldistantsil kuuenda koha. Samuti osales ta noorte taliolümpial kolmel murdmaasuusatamise alal.

Wright tegi oma rahvusvahelise debüüdi IBU karikasarjas 2021. aasta jaanuaris. Järgmisel kuul osales ta 2021. aasta laskesuusatamise maailmameistrivõistlustel 10 km sprindis ja sai 75. kohal. Sama aasta novembris debüteeris ta laskesuusatamise maailma karikasarjas Östersundis, kus saavutas sprindis 40. koha, millega sai laskesuusatamise MK-etappide ajaloos Ole Einar Bjørndaleni järel teiseks teismeliseks, kes on kogunud MK-punkte.

2022. aasta jaanuaris arvati Wright Uus-Meremaa koondisse 2022. aasta Pekingi taliolümpiamängudel. Temast sai teine ​​uusmeremaalane, kes on taliolümpiamängudel laskesuusatamises võistelnud. Oma esimesel olümpiaalal, 20 km individuaalsel distantsil, oli ta noorim võistleja. Ta saavutas 92 sportlase seas 32. koha.

## Välislingid

*[Campbell Wright [Rahvusvaheline Laskesuusatamise Liit|IBU] veebilehel]
*Campbell Wright Olympedia.org veebilehel
*Campbell Wright Uus-Meremaa Olümpiakomitee veebilehel
Krems (Traun)

**Krems** on ligikaudu 62 km pikune Trauni jõe lisajõgi Ülem-Austrias.

Jõgi saab alguse Kremsmaueri mäe jalamilt Micheldorfis, voolab Traunviertelis läbi Ülem-Austria Eelalpide põhja suunas ja suubub Linzi Ebelsbergi linnajaos Trauni jõkke.

Suuremad asulad Kremsi orus on Kirchdorf an der Krems, Schlierbach, Wartberg an der Krems, Kremsmünster, Rohr im Kremstal, Kematen an der Krems, Neuhofen an der Krems ja Ansfelden.
Pseudobaeospora

***Pseudobaeospora*** on šampinjonilaadsete seltsi heinikuliste sugukonda kuuluv seente perekond.

## Liike
**[[Pseudobaeospora pyrifera]]*

## Välislingid
* ''Pseudobaeospora'' andmebaasis eElurikkus
Trutnovi ringkond

**Trutnovi ringkond** (tšehhi keeles *Okres Trutnov*) on 2. järgu haldusüksus (ringkond) Tšehhis Hradec Králové maakonnas. Trutnovi ringkond piirneb põhjas ja kirdes Poolaga. Ringkonna halduskeskus on Trutnov.

## Viited
Česká Lípa ringkond

**Česká Lípa ringkond** (tšehhi keeles **Okres Česká Lípa**) on 2. järgu haldusüksus (ringkond) Tšehhis Libereci maakonnas. Česká Lípa ringkond piirneb põhjas Saksamaaga. Ringkonna halduskeskus on Česká Lípa.

## Viited
Jablonec nad Nisou ringkond

**Jablonec nad Nisou ringkond** (tšehhi keeles *Okres Jablonec nad Nisou*) on 2. järgu haldusüksus (ringkond) Tšehhis Libereci maakonnas. Jablonec nad Nisou ringkond piirneb kirdes Poolaga. Ringkonna halduskeskus on Jablonec nad Nisou.

## Viited
Taro kaartide päritolu. Keskaegne Araabia

## Taro kaartide päritolu. Keskaegne Araabia.
**Taro kaardid** on mängu- ja ennustuskaardid, mille täpne päritolu on teadmata, kuid mitmete teooriate kohaselt võivad need olla seotud keskaegse Araabiaga. Esimesed teadaolevad kaardipakid, mida nimetatakse **Naibi**kaartideks, pärinesid keskaegsest islamimaailmast ja jõudsid hiljem Euroopasse, kus nende sümboolika ja tähendus arenesid edasi.

Mitmete teooriate kohaselt on **Taro kaartide päritolu** seotud nii Vana-Egiptuse kui ka keskaegse Araabiaga. Kunstikriitik, kulturoloog ja kunstiajaloolane Zaytsev Grigoriy (2015, lk 14–19) on kirjutanud, et üks levinud müüt seostab Taro kaartide algupära Vana-Egiptusega. Mõned okultistid on oma töödes väitnud, et Taro Arkaanid olid raiutud kiviplaatidele Vana-Egiptuse templites, kus toimusid müstiliste õpetustega seotud tseremooniad. Teaduslikult on see aga ümber lükatud ja peetakse pigem okultistide fantaasiaks.
Tänapäeval eeldatakse, et Taro kaartide algupära võib olla seotud Egiptusega, kuid esimesed teadaolevad kaardipakid, mida nimetati Naibi kaartideks, pärinesid keskaegsest Araabiast. Vaata Naibi kaartide pilte., Kuna Araabia maailm ei olnud keskajal kristlikule Euroopale eeskujuks, tekkis hüpotees, et araablased olid saanud selle mänguidee Vana-Egiptuse preestritelt.
Naibi kaardipakis oli hierarhia, mis sarnaneb tänapäevaste Taro kaartide struktuurile. Väiksemad Arkaanid koosnesid neljast mastist (polokepid, mõõgad, mündid ja karikad) ning kaardid olid nummerdatud 1–10. Lisaks sisaldas pakis neli õukonnakaarti: Kaliif, Noorem Kaliif, Emiir ja Vesiir. Islami kunstireeglite tõttu, mis keelasid inimkujude joonistamise, olid õukonnakaardid kujundatud nende sotsiaalse staatusega seotud kirjalike nimetustega.
On märgatud, et Euroopasse jõudes muutusid Naibi kaartide kujundused: näiteks polokepid, mis meenutavad sauasid, kohandati Lääne-Euroopas tuntud sümboliks – sauaks. Zaytsev Grigoriy (2015) märgib, et see võis juhtuda seetõttu, et eurooplased ei mõistnud täpselt kaartidel kujutatud sümboleid ja tõlgendasid neid oma arusaamade kohaselt.
Kõige vanemad leitud Naibi kaardid on dateeritud 12. sajandisse eKr.

## Viited
Libereci ringkond

**Libereci ringkond** (tšehhi keeles *Okres Liberec*) on 2. järgu haldusüksus (ringkond) Tšehhis Libereci maakonnas. Libereci ringkond piirneb põhjas Poolaga ja kirdes Saksamaaga. Ringkonna halduskeskus on Liberec.

## Viited
Kuala Kangsar

**Kuala Kangsar** (Peraki malai keeles: Kole Kangso; *[[jawi]]*: كوالا كڠسر) on Peraki kuninglik linn Malaisias. See asub Kangsari jõe alamjooksul, kus see ühineb Peraki jõega, umbes 25 km loodes Peraki pealinnast Ipohist ja 98 km kagus George Townist. See on Kuala Kangsari ringkonna halduskeskus, umbes 235 km kaugusel Kuala Lumpurist.

## Ajalugu
Peraki sultan elab ametlikult Kuala Kangsaris ja see on olnud Peraki kuninglik residents alates 18. sajandist. See on üks neljast linnast, mis mängib Peraki keerulises pärimissüsteemis rolli. Alates oktoobrist 1874 kuni tema mõrvamiseni 2. novembril 1875 oli see Malai poolsaare esimese Briti residendi James W. W. Birchi elukoht. See oli Peraki pealinn kuni 1876. aastani.

Kuala Kangsar on Malaisia ajaloos tuntud ka kui koht, kus 1897. aastal toimus esimene Malaisia föderaalsete riikide valitsejate konverents, *[[Durbar]]*. 1890. aastateks oli Ipohi ja Taipingi tinakaevanduslinnade kiire kasv Kuala Kangsari varju jätnud, kuid tänaseni jääb see üheks Malaisia kaunimaks kuninglikuks pealinnaks.

Linnas istutati ka esimene Malaisias istutatud kautšukipuu. Selle eest vastutas inglise botaanik Henry Nicholas Ridley. Tema oli see, kes aitas Malaisial saada maailma suurimaks kummitootjaks. Puu seisab tänapäevalgi.

## Galerii

Fail:Bandar Diraja Kuala Kangsar.jpg|Kuala Kangsari linnasilt
Fail:Ubudiah Mosque, Kuala Kangsar, Perak.jpg|Ubudiahi mošee
Fail:Istana Kenangan side view.jpg|Istana Kenangan, Peraki kuninglik muuseum
Fail:Istana Ulu Kuala Kangsar.jpg|Sultan Azlan Shahi galerii
Fail:Istana Iskandariah Bukit Chandan Kuala Kangsar.jpg|Istana Iskandariah, Peraki kuninglik palee


## Viited
Mati Undi muuseum

**Mati Undi muuseum** on 2019. aasta novembris Tallinna Kirjanduskeskuse poolt ajutisena avatud muuseum, millest kujunes kaasaegse püsinäituse ja arhiiviga püsimuuseum. Muuseum kuulub koos A. H. Tammsaare ja Eduard Vilde muuseumiga Tallinna Kirjanduskeskuse koosseisu.

Mati Undi muuseum asub Kadriorus aadressil Koidula 17 / Poska 23. Tegu on 1980. aastate lõpul kirjanikele ehitatud majaga, kus elas ja elab hulk mainekaid eesti kirjanikke. Mati Unt elas korteris nr 10 koos abikaasa Lii Undiga aastatel 1994–2005.

Muuseum ei asu Mati Undi kolmandal korrusel asuvas korteris, vaid hoone esimesel korrusel. Ajaloolise korteri asemel on Undi loomingu, isiku ja ajastu(te)ga tutvuda interaktiivse keskkonna vahendusel. Muuseumis on eksponeeritud ka Kadrioru korterist pärit kirjaniku ajaloolisi esemeid. 

Muuseumi kogudesse kuulub ka Mati Undi ulatuslik raamatukogu, dokumente, kirjavahetusi, fotosid jpm.
Spectacle Reefi tuletorn

**Spectacle Reefi tuletorn** (inglise keeles *Spectacle Reef Light*) on tuletorn Ameerika Ühendriikides Huroni järves. See asub järve põhjaosas Mackinaci väinadest 18 km kaugusel idas.

See valmis 1874. aastal ja oli Suurde järvistusse rajatud tuletornide seas kõige kalleim. Seda on nimetatud kõige silmapaistvaimaks insenerisaavutuseks Huroni järve tuletornide seas.

Tuletorn automatiseeriti 1972. aastal. Ameerika Ühendriikide rannavalve hoiab seda navigatsiooni-abivahendina siiani aktiivsena.

2005. aastal kanti Spectacle Reefi tuletorn ehitismälestisena nimistusse National Register of Historic Places.

## Vaata ka
*Thirty Mile Pointi tuletorn
*Stannard Rocki tuletorn
*Gravelly Shoali tuletorn
*Waugoshance'i tuletorn
*Rock of Agesi tuletorn
*White Shoali tuletorn
*Marbleheadi tuletorn
*Detroiti jõe tuletorn
*St Josephi tuletorn
*Split Rocki tuletorn
*Poe Reefi tuletorn

## Viited

## Välislingid
Stannard Rocki tuletorn

**Stannard Rocki tuletorn** (inglise keeles *Stannard Rock Light*) on tuletorn Ülemjärves. Seda ehitati aastatel 1877–1883 ning asub samanimelisel karil. Suure järvistu laevaliikluses tähistab majakas navigeerimiseks ühte kõige ohtlikumat paika.

Michigani osariigi rannikult Keweenaw' poolsaarelt on üle järve selleni vahemaa 39 kilomeetrit, millega on see üks kaugeim ja üksildasim tuletorn Ameerika Ühendriikides, kuid ka kogu maailmas. Stannard Rocki kari on sellepärast kutsutud hüüdnimega "*The Loneliest Place in the World*".

Tuletorn automatiseeriti 1962. aastal. Ameerika Ühendriikide rannavalve hoiab seda navigatsiooni-abivahendina siiani aktiivsena. 1973. aastal kanti Stannard Rocki tuletorn ehitismälestisena nimistusse National Register of Historic Places.

## Vaata ka
*Spectacle Reefi tuletorn

## Viited

## Välislingid
Milleri-Urey eksperiment

**Milleri-Urey eksperiment**, ka **Milleri eksperiment**, oli 1952. aastal läbi viidud keemilise sünteesi eksperiment, mis simuleeris tingimusi, mida tol ajal arvati olevat varajase Maa prebiootilises atmosfääris.

Eksperimendi idee pärines nobelist Harold Ureylt, kelle seminare Stanley Miller käis kuulamas. Ureyst sai Milleri teadustöö juhendaja. 

Milleri-Urey eksperimenti peetakse üheks esimeseks edukaks katseks, mis demonstreeris orgaaniliste ühendite sünteesi anorgaanilistest ühenditest elu tekkimise stsenaariumis. Katses kasutati metaani (CH4), ammoniaaki (NH3) ja vesinikku (H2) vahekorras 2:2:1 ning vett (H2O). Elektrikaare rakendamine (välgu simuleerimine) andis tulemuseks aminohapete tootmise.

15. mail 1953 avaldati ajakirjas Science Milleri artikkel "A Production of Amino Acids Under Possible Primitive Earth Conditions". See ilmus vaid mõni nädal pärast seda, kui James Watson ja Francis Crick olid tutvustanud DNA kaksikheeliksi mudelit.

## Viited
Fermi paradoks

**Fermi paradoks** on lahknevus arenenud maavälise elu kohta veenvate tõendite puudumise ja selle olemasolu ilmselt suure tõenäosuse vahel.

Paradoksi kinnitajad jõuavad üldiselt järeldusele, et kui eluta ainest elu tekkeks vajalikud tingimused on nii lubavad, nagu Maal olemasolevad tõendid näitavad, oleks maaväline elu piisavalt levinud, nii et oleks ebatõenäoline, et seda ei oleks tuvastatud.

Paradoks on oma nime saanud füüsik Enrico Fermi järgi, kes selle idee esimesena sõnastas (1950).

Üks esimesi, kes Fermi paradoksi kohta esitas üksikasjaliku uurimuse, oli astrofüüsik Michael H. Hart (1975).

## Vaata ka
*Drake'i võrrand
*Maa-väliste tsivilisatsioonide otsingud

## Viited

## Kirjandus
*Webb, Stephen (2002). *If the Universe Is Teeming with Aliens . . . Where Is Everybody? - Seventy-Five Solutions to the Fermi Paradox and the Problem of Extraterrestrial Life* - 1st Edition. United Kingdom: Copernicus Books. ISBN 978-0387955018.
Tsumeb

**Tsumeb** on linn Namiibias Oshikoto piirkonnas.

1905. aastal asutatud Tsumbe on peamiselt kaevanduslinn. Seal leidub üle 120 mineraali, millest mitmed on unikaalsed.

Tsumebi kaudu kulgeb maantee Põhja-Namiibiasse ja Etosha rahvusparki.

## Viited

## Välislingid

*http://www.namibweb.com/tsumeb.htm